Bernt Iver Ferdinand Brovold

Bernt Iver Ferdinand Brovold (født 1954) er en norsk offiser, generalløytnant i Hæren. Han var sjef for Militærmisjonen i Brussel fra 2011 til oppnådd pensjonsalder i 2014. Fra 2009 til 2011 var han sjef for Forsvarets operative hovedkvarter (FOH).

Brovold startet sin militære karriere i 1975, da han tok Befalsskolen for Infanteriet i Trøndelag.Mil.no – Ny sjef for militære operasjoner  (Publisert 4. august 2009, besøkt 1. oktober 2010) Han ble etter dette uteksaminert ved Krigsskolen i 1979. Han var sjef for Landoperasjonssenteret ved Forsvarskommando Sør-Norge i perioden 1993 til 1997, Staff officer ved Allied Command Europe Reaction Force i perioden fra 1997 til 2000. I 2000 ble han skikket til oberst, og var frem til 2002 igjen sjef i Landoperasjonssenteret ved Forsvarskommando Sør-Norge. 

Fra 2002 til 2003 var han brigader og nestkommanderende/stabssjef ved Landsdelskommando Sør-Norge, før han fra 2003 til 2009 var generalmajor og Generalinspektør for Heimevernet (GiHV).

I 2010 fikk Brovold mediedekning i forbindelse med at han på reise hos norske styrker i Afghanistan sprayet over dødningehoder på minerydningskjøretøyer. Brovold viste til at bruk av dødningehoder hadde vært totalforbudt i Forsvaret siden 2009, og opplyste til media at han som militær leder ikke kunne tolerere at et en infanteriavdeling benyttet symboler som han anså som uakseptable. 

 Utmerkelser 
Brovold er tildelt Forsvarets hederskors, Forsvarsmedaljen med laurbærgren, Heimevernets fortjenstmedalje, Forsvarsmedaljen med stjerne, Vernedyktighetsmedaljen med tre stjerner, Hjemmeværnets fortjensttegn, Hemvärnets kungliga förtjänstmedalj, Norges Lotteforbunds hederstegn, Minnesota National Guard Distinguished Service Medal og KNBLO-medaljen.«Bernt Iver Ferdinand Brovold», nato.int, besøkt 3. juni 2014.«Operations Center opened at NATO’s first HQ above Arctic Circle» , barentsobserver.com, 10. november 2010, besøkt 3. juni 2014.

 Referanser 

 Eksterne lenker 

 Biografi hos NATO

Kategori:Norske generalløytnanter
Kategori:Forsvarets hederskors
Kategori:Forsvarsmedaljen med laurbærgren
Kategori:Forsvarsmedaljen
Kategori:Personer fra Trondheim kommune
Kategori:Fødsler i 1954